b'\n_START_ARTICLE_\nDru\xc5\xa1tvena mre\xc5\xbea\n_START_SECTION_\nPovijest\n_START_PARAGRAPH_\nPrvi oblici dru\xc5\xa1tvenih mre\xc5\xbea javljaju se 90.-ih godina 20. stolje\xc4\x87a. Kod nekih je razgovor dozvoljen samo preko registracije, dok je kod drugih potreban samo nadimak (eng. nickname). U takvim sobama, obi\xc4\x8dno postoji lista sa strane, gdje korisnik mo\xc5\xbee vidjeti sve druge aktivne korisnike u tom trenutku. Na donjem dijelu ekrana, nalazi se mjesto, gdje korisnik pi\xc5\xa1e poruke. Jedan od primjera dru\xc5\xa1tvenog servisa je IRC, koji je stekao veliku popularnost, upravo zbog svoje jednostavnosti, tj. lakog pristupa. Ipak, najve\xc4\x87i zna\xc4\x8daj stekao je e-mail, koji je i danas jedan od najkori\xc5\xa1tenijih usluga dru\xc5\xa1tvenih mre\xc5\xbea. Servisi dru\xc5\xa1tvenih mre\xc5\xbea stalno se pobolj\xc5\xa1avaju, daju\xc4\x87i nove mogu\xc4\x87nosti korisnicima. Pojavljuju se i nove dru\xc5\xa1tvene mre\xc5\xbee s novim mogu\xc4\x87nostima. Ovakve mre\xc5\xbee, pored prvobitne uloge komunikacije, imaju i ulogu marketinga, promoviraju\xc4\x87i druge web-stranice i niz razli\xc4\x8ditih usluga. _NEWLINE_Korisnici ne mogu komunicirati sa svim \xc4\x8dlanovima koji se nalaze na mre\xc5\xbei, ve\xc4\x87 mogu isklju\xc4\x8divo s kontaktima (engl. contacts). Osim standarnog na\xc4\x8dina, korisnici mogu komunicirati preko video snimki, \xc5\xa1to olak\xc5\xa1ava komunikaciju. Takav tip komunikacije mo\xc5\xbee biti izme\xc4\x91u dva ili vi\xc5\xa1e korisnika. Me\xc4\x91u najpopularnijim modernim sustavima za komunikaciju na internetu su: Facebook, Twitter, YouTube, Instagram, Skype i dr.\n_START_SECTION_\nKritika\n_START_PARAGRAPH_\nKorisnici ostavljaju neke osobne podatke na dru\xc5\xa1tvenim mre\xc5\xbeama, pa mo\xc5\xbee do\xc4\x87i do zlouporabe tih podataka. Ponekad ima hakerskih upada. Naj\xc4\x8de\xc5\xa1\xc4\x87e \xc5\xbertve dru\xc5\xa1tvenih mre\xc5\xbea obi\xc4\x8dno su maloljetnici. Zbog toga, mnoge dru\xc5\xa1tvene mre\xc5\xbee imaju za\xc5\xa1titu i kontrolu sadr\xc5\xbeaja._NEWLINE_Dru\xc5\xa1tvena mre\xc5\xbea se pored klasi\xc4\x8dnih medija zlouporabiju kao sredstva za propagandu ili dezinformaciju kao varijante hibridnog ratovanja.'